CELEX: 32018R0079
Language: hr
Date: 2018-01-18 00:00:00
Title: Uredba Komisije (EU) 2018/79 оd 18. siječnja 2018. o izmjeni Uredbe (EU) br. 10/2011 o plastičnim materijalima i predmetima koji dolaze u dodir s hranom (Tekst značajan za EGP. )

19.1.2018   
            
            
               HR
            
            
               Službeni list Europske unije
            
            
               L 14/31
            
         UREDBA KOMISIJE (EU) 2018/79
   оd 18. siječnja 2018.
   o izmjeni Uredbe (EU) br. 10/2011 o plastičnim materijalima i predmetima koji dolaze u dodir s hranom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (1), a posebno njezin članak 5. stavak 1. točke (a), (d), (e), (h) i (i), članak 11. stavak 3. te članak 12. stavak 6.,
   budući da:
   
               (1)
            
            
               Uredbom Komisije (EU) br. 10/2011 (2) („Uredba”) utvrđen je Unijin popis odobrenih tvari koje se mogu upotrebljavati u plastičnim materijalima i predmetima koji dolaze u dodir s hranom.
            
         
               (2)
            
            
               Od zadnje izmjene Uredbe (EU) br. 10/2011 Europska agencija za sigurnost hrane („Agencija”) objavila je dodatna znanstvena mišljenja o određenim tvarima koje se mogu upotrebljavati u materijalima koji dolaze u dodir s hranom („FCM”) te o dopuštenoj uporabi već odobrenih tvari. Kako bi se osiguralo da Uredba (EU) br. 10/2011 odražava najnovija saznanja Agencije, tu bi uredbu trebalo izmijeniti.
            
         
               (3)
            
            
               Agencija je donijela pozitivno znanstveno mišljenje (3) o uporabi kopolimera (butadiena, stirena, metil-metakrilata, butil-akrilata) unakrsno povezanog s divinilbenzenom ili 1,3-butandiol dimetakrilatom (tvar FCM br. 856 i CAS br. 25101-28-4). Agencija je zaključila da ta tvar ne predstavlja sigurnosni rizik za potrošače ako se upotrebljava kao polimerni aditiv masenog udjela do 40 % u smjesama kopolimera stiren-akrilonitrila (SAN)/poli(metil-metakrilata) (PMMA) u predmetima za višekratnu uporabu koji s vodenom, kiselom i/ili hranom s niskim udjelom alkohola (< 20 %) dolaze u dodir na sobnoj temperaturi u trajanju kraćem od jednog dana odnosno sa suhom hranom u bilo kojem trajanju uključujući i dugoročno skladištenje. Aktualno odobrenje te tvari trebalo bi proširiti kako bi uključivalo takvu uporabu, uz uvjet da su ispunjene navedene specifikacije.
            
         
               (4)
            
            
               Agencija je donijela pozitivno znanstveno mišljenje (4) o uporabi monomera 2,4,4′-trifluorbenzofenona (tvar FCM br. 1061 i CAS br. 80512-44-3). Agencija je zaključila da ta tvar ne predstavlja sigurnosni rizik za potrošače ako se upotrebljava kao komonomer masenog udjela do 0,3 % u konačnom materijalu u proizvodnji plastike na bazi poli(eter-eter-ketona). Taj bi monomer stoga trebalo uvrstiti u Unijin popis odobrenih tvari, uz uvjet da navedena specifikacija treba biti ispunjena.
            
         
               (5)
            
            
               Agencija je donijela pozitivno znanstveno mišljenje (5) o uporabi monomera 2,3,3,4,4,5,5-heptafluor-1-pentena (tvar FCM br. 1063 i CAS br. 1547-26-8). Agencija je zaključila da ta tvar ne predstavlja sigurnosni rizik za potrošače ako se upotrebljava kao komonomer zajedno s komonomerima tetrafluoretilena i/ili etilena u proizvodnji fluor-kopolimera koji su namijenjeni samo za primjenu kao pomoćne tvari u preradi polimera, i to masenog udjela do 0,2 % u materijalu koji dolazi u dodir s hranom. Za tu primjenu, frakcija niske molekulske mase ispod 1 500 Da u fluor-kopolimeru ne bi trebala iznositi više od 30 mg/kg. Taj bi monomer stoga trebalo uvrstiti u Unijin popis odobrenih tvari, uz uvjet da navedene specifikacije trebaju biti ispunjene.
            
         
               (6)
            
            
               Agencija je donijela pozitivno znanstveno mišljenje (6) o uporabi tvari volframov oksid (WOn (n = 2,72 – 2,90)) (tvar FCM br. 1064 i CAS br. 39318-18-8). Agencija je zaključila da ta tvar ne predstavlja sigurnosni rizik za potrošače ako se taj aditiv upotrebljava kao sredstvo za ponovno zagrijavanje u poli(etilen-tereftalatu) (PET). Stajalište je Agencije da se zbog netopivosti te tvari može očekivati da će njezina migracija biti niska pri bilo kojoj predvidivoj uporabi kao aditiv za ponovno zagrijavanje u PET-u. Stoga sukladnost te migracije s graničnom vrijednošću nije potrebno provjeravati. U pogledu ostalih tehničkih funkcija i uporabe u drugim polimerima Agencija je zaključila da migracija ne bi smjela biti veća od 0,05 mg/kg (izraženo kao maseni udio volframa). Tu bi tvar stoga trebalo uvrstiti u Unijin popis odobrenih tvari uz uvjet da navedene specifikacije trebaju biti ispunjene.
            
         
               (7)
            
            
               Agencija je donijela pozitivno znanstveno mišljenje (7) o uporabi smjese metil-razgranatih i linearnih C14-C18 alkanamida dobivenih od masnih kiselina (tvar FCM br. 1065 i CAS br. 85711-28-0). Agencija je zaključila da ta tvar ne predstavlja sigurnosni rizik za potrošače ako se upotrebljava u proizvodnji predmeta od poliolefina koji dolaze u dodir s bilo kojom hranom osim masne hrane (tj. koji ne dolaze u dodir s hranom za koju je propisana modelna otopina D2) te ako migracija te tvari nije veća od 5 mg/kg hrane. Tu bi smjesu stoga trebalo uvrstiti u Unijin popis odobrenih tvari, uz uvjet da navedene specifikacije trebaju biti ispunjene.
            
         
               (8)
            
            
               Prilog I. Uredbi (EU) br. 10/2011 stoga bi trebalo na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog I. Uredbi (EU) br. 10/2011 mijenja se u skladu s Prilogom ovoj Uredbi.
   Članak 2.
   Plastični materijali i predmeti koji su u skladu s Uredbom (EU) br. 10/2011 važećom prije stupanja na snagu ove Uredbe, mogu se stavljati na tržište do 8. veljače 2019. i mogu ostati na tržištu do iscrpljenja zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. siječnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 338, 13.11.2004., str. 4.
   
   
      (2)  Uredba Komisije (EU) br. 10/2011 od 14. siječnja 2011. o plastičnim materijalima i predmetima koji dolaze u dodir s hranom (SL L 12, 15.1.2011., str. 1.).
   
      (3)  EFSA Journal 2016.; 14(11):4637.
   
      (4)  EFSA Journal 2016.; 14(7):4532.
   
      (5)  EFSA Journal 2016.; 14(10):4582.
   
      (6)  EFSA Journal 2017.; 15(1):4661.
   
      (7)  EFSA Journal 2017.; 15(2):4724.
   
      PRILOG
      Prilog I. Uredbi (EU) br. 10/2011 mijenja se kako slijedi:
      
                  1.
               
               
                  u točki 1., tablica 1. mijenja se kako slijedi:
                  
                              (a)
                           
                           
                              unos u pogledu tvari FCM br. 856 zamjenjuje se sljedećim:
                              
                                          „856
                                       
                                       
                                          40563
                                       
                                       
                                          25101-28-4
                                       
                                       
                                          kopolimer (butadiena, stirena, metil-metakrilata, butil-akrilata) unakrsno povezan s divinilbenzenom ili 1,3-butandiol dimetakrilatom
                                       
                                       
                                          da
                                       
                                       
                                          ne
                                       
                                       
                                          ne
                                       
                                       
                                           
                                       
                                       
                                           
                                       
                                       
                                          Upotrebljava se samo:
                                          
                                                      —
                                                   
                                                   
                                                      u krutom poli(vinil-kloridu) (PVC) u koncentraciji od najviše 12 % na sobnoj ili nižoj temperaturi; ili
                                                   
                                                
                                                      —
                                                   
                                                   
                                                      u koncentraciji od najviše 40 % u mješavinama kopolimera stiren-akrilonitrila (SAN)/poli(metil-metakrilata) (PMMA) u predmetima za višekratnu uporabu na sobnoj ili nižoj temperaturi, koji dolaze u dodir samo s vodenom, kiselom i/ili hranom s niskim udjelom alkohola (< 20 %) u trajanju kraćem od jednog dana, odnosno samo sa suhom hranom u bilo kojem trajanju.”
                                                   
                                                
                                       
                                           
                                       
                                    
                        
                              (b)
                           
                           
                              sljedeći unosi umeću se redoslijedom brojeva tvari FCM:
                              
                                          „1061
                                       
                                       
                                           
                                       
                                       
                                          80512-44-3
                                       
                                       
                                          2,4,4′-trifluorbenzofenon
                                       
                                       
                                          ne
                                       
                                       
                                          da
                                       
                                       
                                          ne
                                       
                                       
                                           
                                       
                                       
                                           
                                       
                                       
                                          Upotrebljava se samo kao komonomer u proizvodnji plastike na bazi poli(eter-eter-ketona), pri čemu maseni udio u konačnom materijalu ne prelazi 0,3 %.
                                       
                                       
                                           
                                       
                                    
                                          1063
                                       
                                       
                                           
                                       
                                       
                                          1547-26-8
                                       
                                       
                                          2,3,3,4,4,5,5-heptafluor-1-penten
                                       
                                       
                                          ne
                                       
                                       
                                          da
                                       
                                       
                                          ne
                                       
                                       
                                           
                                       
                                       
                                           
                                       
                                       
                                          Upotrebljava se samo zajedno s komonomerima tetrafluoretilena i/ili etilena u proizvodnji fluor-kopolimera namijenjenih za primjenu kao pomoćne tvari u preradi polimera, pri čemu maseni udio u materijalu koji dolazi u dodir s hranom ne iznosi više od 0,2 %, a frakcija niske molekulske mase ispod 1 500  Da u fluor-kopolimeru ne iznosi više od 30 mg/kg.
                                       
                                       
                                           
                                       
                                    
                                          1064
                                       
                                       
                                           
                                       
                                       
                                          39318-18-8
                                       
                                       
                                          volframov oksid
                                       
                                       
                                          da
                                       
                                       
                                          ne
                                       
                                       
                                          ne
                                       
                                       
                                          0,05
                                       
                                       
                                           
                                       
                                       
                                          Stehiometrija: WOn, n = 2,72 – 2,90
                                       
                                       
                                          (25)
                                       
                                    
                                          1065
                                       
                                       
                                           
                                       
                                       
                                          85711-28-0
                                       
                                       
                                          mješavina metil-razgranatih i linearnih C14-C18 alkanamida dobivenih od masnih kiselina
                                       
                                       
                                          da
                                       
                                       
                                          ne
                                       
                                       
                                          ne
                                       
                                       
                                          5
                                       
                                       
                                           
                                       
                                       
                                          Upotrebljava se samo u proizvodnji predmeta od poliolefina koji ne dolaze u dodir s hranom za koju je propisana modelna otopina D2 u tablici 2. Priloga III.
                                       
                                       
                                          (26)”
                                       
                                    
                        
            
                  2.
               
               
                  u točki 3., u tablici 3. dodaju se sljedeći unosi:
                  
                              „25
                           
                           
                              Ako se upotrebljava kao sredstvo za ponovno zagrijavanje u poli(etilen-tereftalatu) (PET), ne zahtijeva se provjera sukladnosti s granicom specifične migracije; u svim ostalim slučajevima sukladnost s granicom specifične migracije provjerava se u skladu s člankom 18.; granica specifične migracije izražava se u mg volframa/kg hrane.
                           
                        
                              26
                           
                           
                              Migracija stearamida, navedenog u tablici 1. kao tvar FCM br. 306, na koji se ne primjenjuje granica specifične migracije, isključuje se iz provjere sukladnosti migracije mješavine s granicom specifične migracije utvrđenom za tu mješavinu.”